Առաջին Հանրապետության հերթական տարեդարձի օրը ՀՀ նախագահի հրամանագրով պատվավոր կոչումներ և մեդալներ ու շքանշաններ են ստացել արվեստի, մշակույթի, գիտության, կրթության մի շարք նշանավոր գործիչներ: Ի զարմանս շատերի, վաստակավոր արտիստի կոչում է շնորհվել ռաբիս ոճի երգիչ Արման Հովհաննիսյանին, ինչը լուրջ դժգոհություններ է առաջացրել արվեստագետների շրջանում: Թե ո՞ր վաստակի ու ծառայության համար է նա ստացել այդ կոչումը` ոչ ոք չի կարողանում հիմնավորել, սակայն շատերի մտահոգությունն այն է, որ այսպես հեղինակազրկվում են պատվավոր կոչումները: